ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
20 พ.ค. 2558

สรุปภาวะตลาดภาคเช้า : SET ไม่ผ่าน 1530 จุด และเริ่มอ่อนตัว – SET เปิดบวกเล็กน้อย และไหลขึ้นไปหาแนวต้าน 1530 จุด ด้วยแรงเฉื่อยจากช่วงบ่ายวานปรับขึ้นมาโดดเด่น อย่างไรก็ตามด้วยสัญญาณเทคนิคในระยะสั้นที่ร้อนแรงมาสักระยะแล้ว รวมถึงกลุ่มพลังงานโดนกดดันจากการปรับลงของราคาน้ำมันดิบเมื่อคืน และตลาดยังดูไม่มีปัจจัยหนุนใหม่ๆ ส่วนข่าว ECB เพิ่มวงเงิน QE น่าจะดีจำกัดต่อตลาดหุ้นของเค้าเองมากกว่า ทำให้สุดท้าย SET เริ่มอ่อนตัวลง มาปิดตลาดที่ 1522.56 จุด -3.40 จุด ด้วยมูลค่าซื้อขาย 2.1 หมื่นลบ. กลุ่มหลักล้วนกดดันตลาด โดยแบงก์, พลังงาน และ ICT ปิดลบ -1.6%, -0.8% และ -0.6% ตามลำดับ ด้านตลาดภูมิภาคไร้ทิศทางโดยบวกลบคละเคล้า
กลยุทธ์ที่แนะนำ : ช่วงบ่าย: มองแนวต้านที่ 1530 หรือ 1540 จุด ยังไม่สามารถขึ้นทะลุผ่านได้ง่าย จำเป็นต้องมีการพักฐานระยะสั้นก่อน โดยช่วงบ่ายต่ำกว่า 1518 จุด จะเริ่มเป็นสัญญาณลบชัดขึ้น กลยุทธ์ เริ่มขายลดพอร์ตตามแนวต้านที่กำหนด หรือเมื่อต่ำกว่า 1518 จุด เช่นเดียวกับการเก็งกำไร ยังทำได้อยู่ แต่ให้ระวังต่ำกว่า 1518 จุด ทั้งนี้ หุ้นแนะนำตามสัญญาณเทคนิค ได้แก่ ECL (รับ 1.87 ต้าน 2.00 Cut 1.83)